Organet e qeverisjes në Apoloni

Duke qenë një qytet-shtet
koloni greke Apollonia ka pasur organe të ngjashme qeverisëse me qytete të
tjera greke ku këto organe janë më të dëshmuara, gjë që na krijon mundësin të
pranojmë praninë në të edhe të kategorive të caktuara qeverisëse qofshin ato legjislative, ekzekutive apo edhe administrative të cilat ende nuk janë dëshmuar nga burimet që disponohen.

Një ndër organet qeverisëse legjislative në Apolloni nga themelimi i qytetit deri në shek.IV .p.e.s kanë qenë fyhlarët, kryetarët e fiseve. Për një qytet si Apollonia ku kishte rëndësi prejardhja kuptohet se fyhlarët luanin një rol të rëndësishëm në qeverisjen e qytetit dhe se ata ishin të interesuar për ruajtjen për një kohë sa më të gjatë të sistemit oligarkik. 

Një tjetër organ i rëndësishëm i qeverisjes ishte Helieja, këshillini qytetit. Rëndësia e këtij organi del edhe nga fakti se kur ndodhën ndryshime në kushtetutën e Epidamnit paria ruajti të drejtën e pjesmarrjes në mbledhjen e helies për emërimin e zyrtarëve. Zyrtari më i lartë ekzekutiv i qytetit ishte arhonti. 

Organet e mësipërme të qeverisjes janë bërë të ditura nga Aristoteli kur përshkruan ndryshimet në kushtetutën e Epidamnit, por meqënëse ai trajton organet qeverisëse të sistemit oligarkik të këtij qyteti është normale që të pranojmë se të njëjtat organe ishin të pranishme edhe në qytet-shtetin e Apollonisë.

 Referime 
Libri "Historia e Apollonisë së Ilirisë" nga Bashkim Vrekaj  


Kategoria:Organizma shoqërore
Kategoria:Qeverisje
Kategoria:Histori politike
Kategoria:Apollonia